O venres 23 de setembro recibimos o paquete postal que nos enviou a escola Pinnadari situada en Atmakur (Anantapur, India), centro asignado para o noso intercambio cultural dentro do Proxecto School to School da Fundación Vicente Ferrer. Xuntámonos na biblioteca o alumnado de 4º da ESO e 2º da E.S.O.
viernes, 23 de septiembre de 2011
lunes, 19 de septiembre de 2011
A Fundación Vicente Ferrer remitiu ao noso centro unha carta de agradecemento e un recibo acreditativo da trasferenica de 1.000 euros realizada a data de 15 de xuño de 2011. Estes cartos eran o resultado da recadación dun rastro solidario que celebramos en Abril, coa finalidade de concienciar ao noso alumnado e á comunidade educativa en xeral da importancia das nosas accións na construción dun mundo mellor. Agora os nosos esforzos van ter resultados visibles, xa que coa nosa colaboración de 1.000 euros participaremos nun proxecto de construción dunha escola na aldea de Rachepalli, situada na area de B.K. Samudram, Anantapur (A India). A Fundación Vicente Ferrer elaborou un documento PDF incluíndo os datos técnicos deste proxecto.
martes, 13 de septiembre de 2011
Ola a todos e todas. Xa estamos de volta das nosas "merecidas" vacacións e chega de novo o outono, e con el o cole, os madrugóns, as presas,...pero non todo é malo!.O curso que comeza ofrécevos novos retos e novas oportunidades para aprender, para encontrarnos,comunicarnos, axudarnos, compartir experiencias…. Así que... xa sabedes!. Esperamos a vosa colaboración, as vosas achegas, as vosas suxestións e sobre todo que vos tomedes os vosos quefaceres con renovada ilusión e enerxía para levalos a cabo.